sagorsarker/bangla-wikipedia huggingface dataset:
মীরা আগরওয়াল

মীরা আগরওয়াল (জন্ম: ১৫ মে ১৯৬১) হলেন ভারতীয় জনতা পার্টির (বিজেপি) একজন রাজনীতিবিদ। তিনি নবগঠিত উত্তর দিল্লি পৌর কর্পোরেশনের প্রথম মেয়র। তিনি ১৯৯৮ সালে দিল্লির নগরাধ্যক্ষ (এমসিডি ) পদে নিযুক্ত প্রথম নারী। তিনি সাওয়ান পার্ক ওয়ার্ড থেকে নির্বাচিত হয়েছেন।
মীরা আগরওয়াল ভারতের দিল্লিতে একটি হিন্দু পরিবারে জন্মগ্রহণ করেছিলেন। তার পিতা প্রয়াত লালরাম বিলাস গুপ্ত ছিলেন একজন মুক্তিযোদ্ধা, প্রতিষ্ঠার পর থেকে রাষ্ট্রীয় স্বয়ংসেবক সঙ্ঘের (আরএসএস) একজন বিশিষ্ট সদস্য ‌ও দিল্লির একজন সুপরিচিত সমাজসেবক। তিনি মডেল টাউন সরকারী বালিকা উচ্চ মাধ্যমিক বিদ্যালয় থেকে প্রাথমিক শিক্ষার পড়াশোনা শেষ করেছিলেন। তারপরে দিল্লি বিশ্ববিদ্যালয়ের হিন্দু কলেজে ভর্তি হয়েছিলেন। তিনি দিল্লি বিশ্ববিদ্যালয়ের আইন কেন্দ্র ক্যাম্পাস থেকে আইন বিষয়ে স্নাতক ডিগ্রি অর্জন করেছিলেন। দিল্লির উচ্চ আদালতের বিচারক হওয়ার আগে তিনি একজন আইনজীবী ছিলেন।
মীরা আগরওয়াল কলেজ-জীবনে অখিল ভারতীয় ছাত্র পরিষদ (এবিভিপি) দিয়ে তার রাজনৈতিক জীবন শুরু করেছিলেন। একজন ছাত্রী হিসাবে তিনি জনবক্তৃতা এবং অন্যান্য সামাজিক কার্যক্রমে খুব সক্রিয় ছিলেন।
সুমাইরা আব্দুলালি

সুমাইরা আব্দুলালি (জন্ম: ২২ মে ১৯৬১) হলেন ভারতের মুম্বইয়ের একজন পরিবেশবাদী, বেসরকারি সংস্থা আওয়াজ ফাউন্ডেশনের প্রতিষ্ঠাতা। এছাড়াও তিনি সক্রিয়কর্মীদের বিরুদ্ধে ভীতিপ্রদর্শন, হুমকি ও প্রতিশোধগ্রহণ বিরোধী আন্দোলনের আহ্বায়ক। তিনি সংরক্ষণ উপকমিটির সহ-সভাপতি এবং এশিয়ার প্রাচীনতম ও বৃহত্তম পরিবেশ বিষয়ক এনজিও বোম্বাই ন্যাচারাল হিস্ট্রি সোসাইটির সম্মানজনক সচিব ছিলেন। বর্তমানে তিনি এর গভর্নিং পরিষদের সদস্য।
আইনি হস্তক্ষেপ, ওকালতি এবং জনপ্রচারণা, প্রামাণ্য চলচ্চিত্র, টেলিভিশন বিতর্ক ও সংবাদ নিবন্ধের মাধ্যমে তিনি সফলভাবে অজ্ঞাত পরিবেশগত বিপদ সম্পর্কে মূলধারার সচেতনতা তৈরি করেছেন যার মধ্যে উল্লেখযোগ্য হল শব্দদূষণ ও বালি উত্তোলন। তিনি নিজের কাজের জন্য বেশকিছু জাতীয় ও আন্তর্জাতিক পুরস্কার জিতেছেন। ২০০৪ সালে বালু মাফিয়াদের দ্বারা তাঁর উপর হামলার পরে তিনি ভারতে কর্মীদের সুরক্ষার জন্য প্রথম নেটওয়ার্ক স্থাপন করেছিলেন।
তাকে "ভারতের অন্যতম পরিবেশকর্মী" হিসাবে উল্লেখ করা হয়ে থাকে।
তুম হি আনা

তুম হি আনা হলো ভারতীয় পূর্ণ্যদৈর্ঘ্য চলচ্চিত্র, "মারজাওয়া" (২০১৯) এর সাউন্ডট্র্যাকের একটি গান। এই পপ গীতকাব্যটিকে সাউন্ডট্র্যাকের একটি একক হিসেবে অক্টোবর ৩, ২০১৯-এ মুখ্য ভারতীয় লেবেল টি-সিরিজ দ্বারা মুক্তি দেওয়া হয়। গানটির রচনা করেন পায়েল দেব এবং কুনাল বর্মা দ্বারা লিখিত ও গেয়েছেন জুবিন নৌটিয়াল। অন্য একটি সঙ্গীতে কাজ করার সময়, দেব গানটির সুর আবিষ্কার করেন।
গানটি চলচ্চিত্র সমালোচকদের দ্বারা ধনাত্মক সমালোচনা লাভ করে, যার মধ্যে অধিকাংশই এটির রচনাকে প্রশংসা করেন। গানটি অফিসিয়াল চার্টস কোম্পানির এশিয়ান সঙ্গীত চার্ট এবং "দ্য টাইমস অব ইন্ডিয়া" এর মির্চি শীর্ষ ২০ চার্টে যথাক্রমে প্রথম এবং দ্বিতীয় স্থান দখল করে। এটির সঙ্গীত ভিডিওতে রয়েছেন "মারজাওয়া" চলচ্চিত্র থেকে নিজ চরিত্রে পুনরাবৃত্তি করা অভিনয়শিল্পী সিদ্ধার্থ মালহোত্রা এবং তারা সুতারিয়া।
"তুম হি আনা" গানটির জন্য ভারতীয় সঙ্গীত রচয়িতা পায়েল দেব তার রচনাকে নিম্নেলেখায় ব্যাখ্যা করেন:
"তুম হি আনা" এর একক সংস্করণটিকে ডিজিটাল ডাউনলোডের জন্য অক্টোবর ৩, ২০১৯-এ রেকর্ড লেবেল সুপার ক্যাসেটস ইন্ডাস্ট্রিজ প্রাইভেট লিমিটেড (টি-সিরিজ) এর অধীনে মুক্তি দেওয়া হয়। আনন্দময়, বিষণ্ণ এবং দ্বৈত সংস্করণগুলিকে উল্লেখিত লেবেল দ্বারা নভেম্বর ২৭, ২০১৯-এ মুক্তি পায়।
ইউটিউব থেকে অভিযোজিত স্বীকৃতি।
সাগর বীণা

সাগর বীণা হল একটি পাকিস্তানি টানা তন্তু বাদ্যযন্ত্র। এটি কর্ণাটকী "গোট্টুবাদ্যম" (চিত্র বোণা) এবং "বিচিত্র বীণা"র মত। এটির কোন পরদা থাকেনা এবং এটি একটি স্লাইড দিয়ে বাজানো হয়। ১৯৭০ সালে বিশিষ্ট পাকিস্তানি আইনজীবী রাজা কাজিম দ্বারা তৈরি হবার পর, এটির কাঠামো এবং শব্দ উভয়ই "বিচিত্র বীণা" থেকে বিকশিত হয়েছে।
সাগর বীণা উত্তর ভারতীয় ধ্রুপদী সংগীত বাজানোর জন্য বিদ্যমান বিভিন্ন ধরনের তন্তু বাদ্যগুলির সঙ্গে সম্পূর্ণ নতুন সংযোজন এবং বাদ্যযন্ত্রের ক্ষেত্রে পুরোপুরি একটি নতুন আবিষ্কার। নামটি দুটি ভাগে বিভক্ত; "সাগর" হল সমুদ্রের সংস্কৃত শব্দ, "বীণা" শব্দটি তন্তু বাদ্যযন্ত্রের পরিবারকে শ্রেণিবদ্ধ করার জন্য ব্যবহৃত হয়েছিল, বা আরও সাধারণভাবে পশ্চিমী বাদ্যযন্ত্রের নামকরণের ক্ষেত্রে কর্ডোফোন হিসাবে পরিচিত। সাগর বীণার বর্তমান সংস্করণ ৪০ বছরের বিকাশ এবং পরিশোধন এর ফলাফল। এই প্রকল্পটি পেশাদার বাদ্যযন্ত্র প্রস্তুতকারক মোহাম্মদ রিয়াজের অবদানের ফলে ব্যাপকভাবে উপকৃত হয়েছে।
আজ অবধি, কাজিমের কন্যা নূর জেহরা সৃষ্টির পর থেকে সাগরের একমাত্র বাদক। সৃষ্টির পর থেকে সতেরারও বেশি "সাগর বীণা" তৈরি করা হয়েছে, প্রতিটি পরবর্তী সংস্করণ ভিন্ন ধরনের এবং অগ্রগতিতে আলাদা। লাহোরের সঞ্জন নগর ইনস্টিটিউট অফ ফিলোসফি অ্যান্ড আর্টস-এ সাগর বীণার বিকাশ, পড়াশোনা ও গবেষণা করা হচ্ছে।
"কোক স্টুডিও"র নবম মরসুমে নূর জেহরার দুই ছেলে আলী হামজা এবং আলী নূর এর আসল ট্র্যাক চলাকালীন জেহরা সাগর বীণা বাজিয়েছিলেন
ফাউমি

ফাউমি বা মিশরীয় ফাউমি একটি মিশরীয় মুরগির জাত। এটি মিশরের ফাইয়াম প্রদেশ হতে এসেছে এবং এর নামকরণ ফাইয়াম থেকেই করা হয়েছে - যা কায়রোর দক্ষিণ-পশ্চিমে এবং নীল নদীর পশ্চিম দিকে অবস্থিত। এটি একটি প্রাচীন জাত হিসাবে বিশ্বাস করা হয়।
ফাইউমি একটি প্রাচীন জাত হিসাবে বিশ্বাস করা হয়। 
1940-এর দশকে কিছু ডিম একটি ডিন দ্বারা যুক্তরাষ্ট্রে মিশর থেকে আমদানি করা হয় কৃষি থেকে আইওয়া স্টেট ইউনিভার্সিটি, আর পাখিরা তাদের কাছ থেকে ডিম পেরে ছিল দোআঁশলা আমেরিকান মুরগির সঙ্গে। এটা বিশ্বাস করা হয়েছিল যে মিশরীয় পাখির আমেরিকান স্টকের তুলনায় ব্যাকটিরিয়া এবং ভাইরাল সংক্রমণের প্রতিরোধের বৃহত্তর হতে পারে। দ্য ফাইউমি দ্বারা স্বীকৃত হয় না আমেরিকান পোল্ট্রি অ্যাসোসিয়েশনের, এবং তার এ অন্তর্ভুক্ত নেই পরিপূর্ণতা স্ট্যান্ডার্ড । 
ফাইউমি 1984 সালে প্রথম যুক্তরাজ্যে আমদানি করা হয়েছিল। দুটি রঙের জাত স্বীকৃত, রৌপ্য-পেনসিল এবং স্বর্ণ-পেন্সিলযুক্ত। 
ফায়োমির একটি একক ঝঁটি রয়েছে এমনকি সমীক্ষাও রয়েছে। চিরুনি, কানের পাত্র এবং ওয়াটলগুলি উজ্জ্বল লাল; চোখগুলি গা brown় বাদামী, চঞ্চু এবং পায়ের নখ শিং রঙযুক্ত। দুটি রঙের জাতগুলি স্বীকৃত: রূপালী-পেনসিল এবং সোনার-পেন্সিলযুক্ত; প্লামেজের রঙের প্যাটার্নটি বেলজিয়াম ব্রিকেলের সাথে সাদৃশ্য দেখায়। 
বনাম ফাইউমি প্রতিটি ক্ষেত্রে প্রমিত আকারের পাখির মতো, তবে ওজন প্রায় 
ফাইউমি একটি শক্তিশালী জাত, গরম জলবায়ুর সাথে উপযুক্ত। এটি ভাল forages, এবং বিনামূল্যে পরিসীমা পরিচালনার জন্য উপযুক্ত। মুরগি বেশ কয়েকটি ছোট সাদা বা ক্রিম ডিম দেয় । এগুলিকে পাল্ট হিসাবে ব্রুডিয়নে দেওয়া হয় না, তবে তারা যখন দুই বা তিন বছর বয়সে পৌঁছতে পারে তখন তা হতে পারে। বংশবৃদ্ধি দ্রুত হয়, মুরগি সাড়ে চার মাস পরে থাকে এবং পাঁচ বা ছয় সপ্তাহে কাকরেলরা ভিড় করে। 
www.poultrygaints.com
পারভিনা অহঙ্গার

পারভিনা অহঙ্গার (জন্ম: শ্রীনগর, জম্মু ও কাশ্মির) হলেন একজন ভারতীয় সক্রিয়কর্মী যিনি জম্মু ও কাশ্মীরের নিখোঁজ হওয়া ব্যক্তিদের অভিভাবক সমিতির প্রতিষ্ঠাতা ও সভাপতি।
তিনি “বলপূর্বক গুমের বিরুদ্ধে প্রতিবাদ” এবং জম্মু ও কাশ্মীরে সহিংসতার শিকারদের বিচারের দাবিতে ২০১৩ সালে মানবাধিকারের জন্য র‍্যাফ্টো পুরস্কার পেয়েছিলেন। ২০০৫ সালে তিনি নোবেল শান্তি পুরস্কারের জন্যেও মনোনীত হয়েছিলেন। ২০১২ সালের জন্য বিশ্বজুড়ে ১০০ জন অনুপ্রেরণামূলক এবং প্রভাবশালী নারীদের তালিকায় বিবিসি ১০০ নারীর একজন হিসাবে তাঁর নাম লেখা হয়েছিল।
পারভিনাকে 'কাশ্মীরের আয়রন লেডি' বা লৌহমানবী হিসাবে অভিহিত করা হয়। তাঁকে ভারতীয় গণমাধ্যম চ্যানেল সিএনএন আইবিএন দ্বারা একটি পুরস্কারের জন্য মনোনীত করা হয়েছিল। তবে কাশ্মীরিদের বেদনা ও দুর্দশার জন্য ভারতীয় গণমাধ্যমের প্রতারণামূলক পদ্ধতিকে দায়ী করে তিনি তা প্রত্যাখ্যান করেছিলেন।
ভাড়ারা শাহী মসজিদ

ভাড়ারা শাহী মসজিদ পাবনা জেলার সদর উপজেলার ভাড়ারা ইউনিয়নের ভাড়ারা গ্রামে অবস্থিত একটি সুপ্রাচীন ঐতিহাসিক মসজিদ। মসজিদটি ১৭৫৭ সালে বাদশাহ শাহ আলমের রাজত্বকালে দৌলত খা-এর পুত্র আসালত খা এই মসজিদটি নির্মাণ করেন।
ভাড়ারা শাহী মসজিদ অনেক পুরাতন মসজিদ হিসাবে অনেক লোকশ্রুতি রয়েছে, স্থানীয় লোকদের শ্রুতি অনুসারে, মসজিদটি রাতে নির্মাণ করা হয়েছে। এবং তারা বলে থাকে, এই মসজিদে সৃষ্টিকর্তার বিশেষ রহমত রয়েছে। আশে পাশের গ্রাম থেকে এখানে মানুষ আকিকা, বা মানত করতে আসে।
ভাড়ারা মসজিদ পাবনা-সুজানগর সড়কের পাশে সদর উপজেলার ভাড়ারা ইউনিয়নের ভাড়ারা গ্রামের প্রধান বাজারের সাথেই অবস্থিত। পাবনা জেলা শহর থেকে প্রায় ১২ কিলোমিটার দূরে অবস্থিত মসজিদটি। মসজিদের পাশে প্রায় ৩ কিলোমিটার দূরে পদ্মা নদী রয়েছে।
মসজিদটি তিন গম্বুজ বিশিষ্ট, মসজিদের আকার খুব বেশি বড় নয়, স্বাভাবিক গঠনেই রয়েছে। তবে মসজিদ গঠনগত দিক থেকে খুব শক্তিশালী।
বায়ু বৈষম্য

বায়ু বৈষম্য বা বায়ু নতি হল বায়ুমণ্ডলে স্বল্প দূরত্বের মধ্যে বাতাসের গতি বা দিকের তারতম্য। বায়ুমণ্ডল বায়ু বৈষম্য সাধারণত উল্লম্ব বা অনুভূমিক ভাবে দেখা যায়। উল্লম্ব বায়ু বৈষম্যে উচ্চতার পরিবর্তনের সাথে বাতাসের গতি বা দিকের পরিবর্তন হয়। অনুভূমিক বায়ু বৈষম্যে একটি নির্দিষ্ট উচ্চতায় পার্শ্বীয় অবস্থার পরিবর্তনের সাথে বাতাসের গতিতে পরিবর্তন হয়।
জ্যাক স্নাইডার

জ্যাকারি এডওয়ার্ড স্নাইডার (জন্ম ১ মার্চ ১৯৬৬) একজন মার্কিন চলচ্চিত্র নির্মাতা। তিনি ২০০৪ সালে "ডন অফ দ্য ডেড" হরর চলচ্চিত্রের পুননির্মাণের মাধ্যমে চলচ্চিত্র জগতে আত্মপ্রকাশ করেছিলেন। তারপর থেকে, তিনি ৩০০ (২০০৭) এবং ওয়াচমেন (২০০৯) সহ একাধিক কমিক বই এবং সুপারহিরো চলচ্চিত্র পরিচালনা করেছিলেন বা প্রযোজনা করেছেন, সেই সাথে সুপারম্যান ফিল্ম ম্যান অব স্টিল প্রযোজনা করেছেন (২০১৩) যা ডিসি এক্সটেন্ডেড ইউনিভার্স শুরু করেছিল, এবং এর ফলো-আপ, (২০১৬) এবং জাস্টিস লিগ (২০১৭) এবং তার সম্পাদিত জ্যাক স্নাইডার'স জাস্টিস লিগ (২০২১), যা ওয়ার্নার মিডিয়ার ভিডিও চাহিদা সেবা প্রদানকারী এইচবিও ম্যাক্সে প্রকাশিত হয়েছিল।
সাইকাস

সাইকাস একটি অত্যন্ত প্রাচীন "সাইকাডোফাইটা" বংশের উদ্ভিদ প্রজাতিসমূহের একটি গণ, যা খেজুর, ফার্ন, গাছ বা অন্য কোন আধুনিক উদ্ভিদের সাথে ঘনিষ্ঠভাবে সম্পর্কিত নয়। তারা চিরসবুজ বহুবর্ষজীবী যা জুরাসিক এবং ক্রিটেশিয়াস যুগে তাদের সর্বোচ্চ বৈচিত্র্য অর্জন করেছিল , যখন তারা প্রায় বিশ্বব্যাপী বিস্তৃত ছিল । ক্রিটেশিয়াসের শেষে, যখন অ-এভিয়ান ডাইনোসর বিলুপ্ত হয়ে যায়, সেসময় উত্তর গোলার্ধের অধিকাংশ সাইকাস উদ্ভিদও বিলুপ্ত হয়ে যায়।
সাইকাস একটি গণ এবং "সাইকাডেসি" পরিবারের একমাত্র গণ হিসেবে স্বীকৃত। এ গণের মধ্যে প্রায় ১১৩টি প্রজাতি রয়েছে। Cycas circinalis, ভারতের একটি প্রজাতি, প্রথম সাইকাস প্রজাতি যা পাশ্চাত্য সাহিত্যে বর্ণনা করা হয়েছে, এবং সেক্ষেত্রে সাধারণ নাম সাইকাস'ই ছিল। সবচেয়ে পরিচিত সাইকাস প্রজাতিটি হল Cycas revoluta।
উদ্ভিদটির বৃদ্ধি হতে কয়েক বছর সময় লাগে, যৌন প্রজনন ১০ বছর উদ্ভিদ একটানা বৃদ্ধির পর ঘটে যা ট্রাঙ্কের গোড়ায় উদ্ভূত বুলবিলস দ্বারা সংঘটিত হয়।
ফ্রান বেলত্রান

ফ্রান্সিস্কো হোসে বেলত্রান পেইনাদো (; জন্ম: ২ ফেব্রুয়ারি ১৯৯৯; ফ্রান বেলত্রান নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব সেলতা ভিগো এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৭–০৮ মৌসুমে, স্পেনীয় ফুটবল ক্লাব হেতাফের যুব পর্যায়ের হয়ে খেলার মাধ্যমে বেলত্রান ফুটবল জগতে প্রবেশ করেছেন এবং পরবর্তীকালে রায়ো বায়েকানোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, স্পেনীয় ক্লাব রায়ো বায়েকানো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; রায়ো বায়েকানো বি-এর হয়ে তিনি ২৩ ম্যাচে অংশগ্রহণ করেছেন। পরবর্তী মৌসুমেই তিনি রায়ো বায়েকানোর মূল দলে যোগদান করেছেন, রায়ো বায়েকানোর হয়ে তিনি মিচেলের অধীনে ১টি সেহুন্দা দিভিসিওন শিরোপা জয়লাভ করেছেন। ২০১৮–১৯ মৌসুমে, তিনি প্রায় ৮ মিলিয়ন ইউরোর বিনিময়ে রায়ো বায়েকানো হতে স্পেনীয় ক্লাব সেলতা ভিগোয় যোগদান করেছেন।
২০১৬ সালে, বেলত্রান স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, বেলত্রান এপর্যন্ত ১টি শিরোপা জয়লাভ করেছেন, যা তিনি রায়ো বায়েকানোর হয়ে জয়লাভ করেছেন।
ফ্রান্সিস্কো হোসে বেলত্রান পেইনাদো ১৯৯৯ সালের ২রা ফেব্রুয়ারি তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।
বেলত্রান স্পেন অনূর্ধ্ব-১৬, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ১০ই ফেব্রুয়ারি তারিখে তিনি গ্রিস অনূর্ধ্ব-১৬ দলের বিরুদ্ধে এক প্রীতি ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
গোনসালো বিয়ার দেল ফ্রাইলে

গনসালো বিয়ার দেল ফ্রাইলে (, ; জন্ম: ২৩ মার্চ ১৯৯৮; গনসালো বিয়ার নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, স্পেনীয় ফুটবল ক্লাব এলচের যুব পর্যায়ের হয়ে খেলার মাধ্যমে বিয়ার ফুটবল জগতে প্রবেশ করেছেন এবং পরবর্তীকালে ভালেনসিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, স্পেনীয় ক্লাব এলচে বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এলচে বি-এর হয়ে তিনি ৩ ম্যাচে অংশগ্রহণ করেছেন। অতঃপর ২০১৫–১৬ মৌসুমে তিনি ভালেনসিয়া বি-এ যোগদান করেছেন। ভালেনসিয়া বি-এ প্রায় ৩ মৌসুম অতিবাহিত করার পর এলচের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩৯ ম্যাচে ২টি গোল করেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে এলচে হতে ইতালীয় ক্লাব রোমায় যোগদান করেছেন।
২০১৬ সালে, বিয়ার স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন।
গনসালো বিয়ার দেল ফ্রাইলে ১৯৯৮ সালের ২৩শে মার্চ তারিখে স্পেনের মুর্সিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
বিয়ার স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
হোন মোনকায়োলা

<includeonly></includeonly>
হোন মোনকায়োলা তোয়ার (; জন্ম: ১৩ মে ১৯৯৮; হোন মোনকায়োলা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব ইরুনিয়া এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
স্পেনীয় ফুটবল ক্লাব ওসাসুনার যুব পর্যায়ের হয়ে খেলার মাধ্যমে মোনকায়োলা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব ইরুনিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ইরুনিয়ার হয়ে তিনি ১৬ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি ওসাসুনা বি-এ যোগদান করেছেন। ২০১৮–১৯ মৌসুমে, তিনি ওসাসুনার মূল দলে যোগদান করেছেন।
২০২০ সালে, মোনকায়োলা স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, মোনকায়োলা এপর্যন্ত ১টি শিরোপা জয়লাভ করেছেন, যা তিনি ওসাসুনার হয়ে জয়লাভ করেছেন।
হোন মোনকায়োলা তোয়ার ১৯৯৮ সালের ১৩ই মে তারিখে স্পেনের গোরিনোয়াইনে জন্মগ্রহণ করেছেন এবং সেখানেই তার শৈশব অতিবাহিত করেছেন।
মোনকায়োলা স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মেসিডোনিয়া অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
অনিলচন্দ্র রায়

অনিলচন্দ্র রায় (জন্ম: মে ২৬, ১৯০১ - মৃত্যু:জানুয়ারি ৬ ১৯৫২) একজন বাঙালি রাজনীতিবিদ ও স্বাধীনতা সংগ্রামী ছিলেন। তিনি একজন প্রখর বিপ্লবী, উগ্র রাজনৈতিক চিন্তাবিদ, নিঃস্বার্থ সমাজকর্মী, দার্শনিক এবং ব্যতিক্রমী দক্ষতার সাহিত্যিক ছিলেন।
অনিলচন্দ্র রায় ঢাকার, মানিকগঞ্জ, বয়রা গ্রামের এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা-মাতা অরুণচন্দ্র এবং শরতকুমারী দেবী ছিলেন। অরুণচন্দ্র রায় সরকারি শিক্ষাবিভাগে উচ্চ পদে অধিষ্ঠিত ছিলেন। তাদের পৈতৃক বাড়ি নবাবগঞ্জ থানার গোবিন্দপুর গ্রামে অরুণচন্দ্র তাঁর চাকরির জায়গায় ঢাকা শহরের বক্সী বাজারে একটি বাড়ি কিনেছিলেন। অনিলচন্দ্র রায় ১৯১৭ সালে ঢাকা কলেজিয়েট স্কুল থেকে প্রবেশিকা পাস করেন। ১৯২১ সালে তিনি ঢাকা কলেজ থেকে স্নাতক পাস করেন এবং ১৯২৩ সালে ঢাকা বিশ্ববিদ্যালয় থেকে ইংরেজিতে এমএ পাস করেন। তিনি ছাত্র থাকাকালীন বিপ্লবী হেমচন্দ্র ঘোষের দলে যোগদান করেছিলেন।
প্রথমে তিনি রামকৃষ্ণ মিশনের স্বামী ব্রহ্মানন্দ ও স্বামী প্রেমানন্দের সংস্পর্শে এসেছিলেন এবং স্বামী বিবেকানন্দে অনুপ্রাণিত হয়ে তিনি "সোশ্যাল ওয়েলফেয়ার লিগ" বা সমাজ কল্যাণ লীগ প্রতিষ্ঠা করেন। সমাজসেবায় তিনি দরিদ্র প্রাপ্তবয়স্ক এবং মুসলমানদের রাতের বেলা পড়াতেন। সমাজসেবার আড়ালে বিপ্লবী কর্মকাণ্ডও পরিচালিত হত। অনিলচন্দ্র রায় ও ঢাকা বিশ্ববিদ্যালয়ের অধ্যাপক বিজ্ঞানী ডঃ জ্ঞানচন্দ্র ঘোষ ‘সোশ্যাল ওয়েলফেয়ার লিগ’-এর (বাংলা নাম শ্রীসংঘ) যথাক্রমে সেক্রেটারি এবং চেয়ারম্যান ছিলেন। ছাত্রাবস্থায় বিপ্লবী ‘শ্রীসংঘ’ দলে যোগ দেন ও পরে তিনি নেতৃত্ব দেন। তিনি মহিলাসংগঠনের জন্য রাজনৈতিক দিকটিকে অবহেলা করেননি। বিপ্লবী নেতাদের মধ্যে সম্ভবত তিনিই প্রথম কল্পনা করেছিলেন যে আমাদের স্বাধীনতা-সংগ্রামে নারীদেরও স্বতন্ত্র ভূমিকা রয়েছে এবং একটি রাজনৈতিক সংগঠনে তাদের পুরুষ প্রতিপক্ষ হিসাবে গুরুত্বপূর্ণ। তাঁর মাধ্যমে শ্রীসংঘে একগুচ্ছ মহিলারা যোগদান করেছিলেন। ১৯৩০ সালে প্রথম কারারুদ্ধ হন। মুক্তিলাভের পর তিনি সুভাষচন্দ্র বসুর প্রতিষ্ঠিত ফরওয়ার্ড ব্লক-এর সদস্য হন। সুভাষচন্দ্র পরিচালিত হলওয়েল মনুমেণ্ট অপসারণ আন্দোলনে যোগদান করেন। ১৩ ই মে ১৯৩৯ সালে লীলা নাগ (লীলা রায়) নামে শীর্ষস্থানীয় নারী বিপ্লবীকে বিয়ে করেছিলেন। ১৯৪০ সালে আবার কারারুদ্ধ হন এবং মুক্তি পাবার সঙ্গে সঙ্গেই ভারতরক্ষা আইনে পুনরায় গ্রেফতার হন। ফরওয়ার্ড ব্লক বিভক্ত হয় তাতে অনিলচন্দ্র সুভাষবাদী দলের সদস্য ও নেতা হন। তাঁর রচিত নেতাজীর জীবনবাদ’, ‘ধর্ম ও বিজ্ঞান’, ‘সমাজতন্ত্রীর দৃষ্টিতে মার্কসবাদ’ প্রভৃতি গ্রন্থে পাণ্ডিত্যের পরিচয় পাওয়া যায়। ইতিহাস ও ঐতিহ্যের পরিপ্রেক্ষিতে জাতীয়তাবাদ ও সমাজবাদের সমন্বয়ের প্রচেষ্টক ছিলেন। তিনি 'নেতাজির ডাক' নামে একটি নৃত্যনাট্য রচনা ও পরিচালনা করেছিলেন, নবগিতিকা - তাঁর রচনাবলীর একটি সংকলন ছিল। তিনি ১৯৫২ সালের ৬ই জানুয়ারি ক্যান্সারে মারা যান।
এগারসিন্দুর

এগারসিন্দুর বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলার এগারসিন্দুর ইউনিয়নের একটি গ্রাম। গ্রামটি ব্রহ্মপুত্র নদীর পূর্ব পাশে অবস্থিত। এটি ঢাকা থেকে সড়ক পথে প্রায় ৮৫ কিমি দূরে অবস্থিত। আবুল ফজল ইবনে মুবারক এই গ্রামটির কথা তার "আকবরনামায়" উল্লেখ করেছেন। এগারসিন্দুরের ইতিহাস নিয়ে ঐতিহাসিকদের মধ্যে মতভেদ রয়েছে। মনে করা হয় খ্রিস্টপূর্ব ১০০০ খ্রিস্টাব্দে এখানে প্রথম বসতি স্থাপন করা হয়েছে। সেই সময়ে গ্রামটি একটি বাণিজ্যিক কেন্দ্র ছিল। ১৯৩৩ সালে প্রত্নতাত্ত্বিক অনুসন্ধানে এখানে রৌপ্য মুদ্রা, লোহার অক্ষ, লেন্স, ধনুক এবং তীর পাওয়া গেছে।
খ্রিস্টীয় অষ্টম শতাব্দীতে, এটি একটি নদী বন্দর ছিল এবং মুসলমান বণিকরা সূক্ষ্ম মসলিন বস্ত্র ও অন্যান্য সামগ্রী পারস্য ও রোমে নিয়ে যেত। ১৩৩৮ সালে ফখরুদ্দীন মুবারক শাহ এগারসিন্ধুরসহ বাংলার এ অঞ্চলটির নিয়ন্ত্রণ গ্রহণ করেন, তারপর ফিরোজ শাহ তুগলক নিয়ন্ত্রণ গ্রহণ করেন। ১৫৭৭ সালে, ঈসা খান মসনদ-ই-আলা এগারসিন্ধুরকে রাজনৈতিক ও গুরুত্বপূর্ণ বাণিজ্যিক কেন্দ্র হিসেবে প্রতিষ্ঠা করেন। এই সময় এগারসিন্দুর দুর্গে ঈসা খান ও আকবরের সেনাপতি মান সিংহের মধ্যে যুদ্ধ হয়, এতে মান সিংহ পরাজিত হন। শাহ জাহানের রাজত্বকালে, ১৬৩৮ সালে আসাম রাজ ৫০০ নৌযানসহ এগারসিন্ধুর আক্রমণ করেন। এত এগারসিন্ধুরের পতন ঘটে।
উল্লেখযোগ্য স্থাপনার মধ্যে এখানে এগারসিন্ধুর দুর্গ, শাহ মসজিদ (১৬৮০ খ্রিস্টাব্দে), সাদি মসজিদ, এবং কবরস্থান রয়েছে।
চিকারা (বাদ্যযন্ত্র)

চিকারা হল ভারতে আবিষ্কৃত একটি তন্তু বাদ্যযন্ত্র। এটি ধনুকের ছিলা অংশটি দ্বারা বাজানো হয়। এটি ভারতীয় লোক সংগীত বাজানোর জন্য ব্যবহৃত হয়। এটি রাজস্থান, মধ্যপ্রদেশ এবং উত্তরপ্রদেশের উপজাতি সম্প্রদায় ব্যবহার করে। এটিকে রাজস্থানের আলওয়ার জেলার ‘মেও’ সম্প্রদায় গানের সাথে সঙ্গত হিসেবে ব্যবহার করে।
কাঠের একটি খণ্ড থেকে চিকারা তৈরি হয়; টিকটিকি বা সাপের চামড়া দিয়ে অনুরণনকটি ঢাকা থাকে। বর্ধিত ঘাড় অংশটির (নেক) শেষভাগে তিনটি ঘনকাকার কাঠের কুচি উভয় পাশের গর্তে প্রবেশ করানো থাকে। এটি তৈরির সময়কাল ছিল ১৯ শতাব্দীর শেষের দিক থেকে ২০ শতাব্দীর প্রথমভাগের মধ্যে।
চিকারা হল একটি সরল স্পাইক ফিডল (যেখানে হাতলটি অনুরণকের মধ্য দিয়ে তার ব্যাস বরাবর যায় এবং যেটি ধনুকের ছিলার সাহায্যে বাজানো হয়), যেটি সারেঙ্গি বা সারিন্দার মত একইভাবে বাজানো হয়। এগুলি বাজানোর সময় তন্তুর ওপর চাপ না দিয়ে আঙুলের নখ তন্তুর ওপর দিয়ে স্বচ্ছন্দে চলাফেরা করে। 
এটির ৩টি তন্তু রয়েছে, যার মধ্যে দুটি ঘোড়ার লোম এবং একটি ইস্পাত দিয়ে তৈরি। এগুলি সি, এফ এবং জি পর্দায় বাঁধা থাকে।
উত্তর ভারতের বিভিন্ন অসম্পর্কিত লোকজ বিবরণ বর্ণনা করতে "চিকারা" শব্দটি প্রায়শই অস্পষ্টভাবে ব্যবহৃত হয়।
নবদ্বীপের মন্দির ও দর্শনীয় স্থানসমূহ

নবদ্বীপের মন্দির ও দর্শনীয় স্থানসমূহ পশ্চিমবঙ্গের পর্যটন মানচিত্রের একটি গুরুত্বপূর্ণ আকর্ষণ। শাক্ত, বৈষ্ণব ও শৈব সংস্কৃতির ঐকান্তিক সংমিশ্রণে নবদ্বীপ ঐতিহাসিক পীঠস্থানে পরিণত হয়েছে। পশ্চিমবঙ্গ হেরিটেজ কমিশন ২০১৯ খ্রিস্টাব্দে পর্যটনক্ষেত্র হিসেবে নবদ্বীপকে হেরিটেজ শহর ঘোষণা করেছে। "গুপ্ত বৃন্দাবন" নামে খ্যাত মন্দিরনগরী নবদ্বীপ ধর্মীয়ক্ষেত্রের পাশাপাশি সংস্কৃত ও ন্যায়চর্চার প্রাণকেন্দ্র হওয়ায় এখানে দর্শনীয় স্থান হিসেবে মন্দির ছাড়াও পণ্ডিত ব্যক্তিদের জন্মভিটে, টোলবাড়ি, সমাধিপীঠ বর্তমান।
একাদশ শতাব্দী বা তার পূর্বে সৃষ্ট গঙ্গাবিধৌত "নতুন দ্বীপ" তথা নবদ্বীপ গঙ্গার ভাঙনে বারবার বিধ্বস্ত হওয়ায় এই প্রাচীন জনপদের অনেক ঐতিহাসিক নিদর্শন বর্তমানে বিলুপ্তপ্রাপ্ত হয়েছে। নবদ্বীপের পশ্চিমসীমায় অবস্থিত পারডাঙ্গার (বর্তমানে "পারডাঙ্গা হাইল্যান্ড কলোনি" নামে পরিচিত) উঁচু ঢিপিটি পূর্বে বৌদ্ধস্তূপ ছিল। এই স্থানটি রেনেল সাহেবের মানচিত্রে চিহ্নিত আছে। দেওয়ান গঙ্গাগোবিন্দ সিংহ ১১৯৯ বঙ্গাব্দের ১ অগ্রহায়ণ নবদ্বীপের উত্তরসীমায় রামচন্দ্রপুরে (বর্তমানে "প্রাচীন মায়াপুর") গোবিন্দ-গোপীনাথ-কৃষ্ণচন্দ্র ও মদনমোহনের বিগ্রহ স্থাপনা করে কালো পাথরের ৬০ ফুট উঁচু যে নবরত্ন মন্দির নির্মাণ করেন, সেটি ১৮২৩ খ্রিস্টাব্দে গঙ্গার ভাঙনে ধ্বংস হয়ে যায়।
নবদ্বীপের মন্দির শৈলীতে বৈষ্ণবীয় মঠ স্থাপত্যের প্রভাব লক্ষ্য করা যায়। এছাড়াও বাংলার মন্দির স্থাপত্যের রত্ন, চালা ও দালান রীতির মন্দির দেখা যায়। বিরল রীতির মন্দির শৈলীর মধ্যে নবদ্বীপ মহাপ্রভু বাড়ির পুরাতন পরিত্যক্ত পীড়ারীতির মহাপ্রভু মন্দির ও পোড়ামাতলায় অবস্থিত অষ্টকোণাকৃতির শিখর রীতির ভবতারণ শিব মন্দিরটি বিশেষভাবে উল্লেখযোগ্য। এই মন্দির সম্পর্কে নবদ্বীপ পুরাতত্ত্ব পরিষদের সম্পাদক শান্তিরঞ্জন দেব বলেছেন- "ভবতারণ শিবমন্দিরের স্থাপত্য বাংলাদেশে আর কোথাও নেই। অষ্টকোণাকার, আচ্ছাদিত বারান্দা সমেত এই শিবমন্দিরটি ব্যতিক্রমী নির্মাণশৈলী বহন করছে।" অষ্টাদশ শতকের শেষভাগে নির্মিত বড় আখড়ার নাটমন্দিরটি দৃষ্টিনন্দিত কারুকার্জে পরিপূর্ণ। নাটমন্দিরের লৌহস্তম্ভগুলোর শিল্পনৈপুণ্যে চোখে পরার মতো।
নবদ্বীপের হেরিটেজ তালিকাভুক্ত ও অন্যান্য মন্দির ও দর্শনীয় স্থানগুলো হলো-
ফুলতলী

ফুলতলী বাংলাদেশের কুমিল্লা জেলার দেবিদ্বার উপজেলার এলাহাবাদ ইউনিয়নের একটি গ্রাম। এই গ্রাম গোমতী নদী এবং কুমিল্লা-সিলেট মহাসড়ক থেকে ১.৫ কিলোমিটার দূরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ৩,৪৮২ জন।
ফুলতলীতে কয়েকটি মাধ্যমিক বিদ্যালয় রয়েছে, তবে কোনো উচ্চমাধ্যমিক বিদ্যালয় নেই।
ফরদাবাদ

ফারদাবাদ বাংলাদেশের ব্রাহ্মণবাড়িয়া জেলার বাঞ্ছারামপুর উপজেলার একটি গ্রাম। এটি পুরনো তিতাস নদীর তীরে অবস্থিত। ২০১১ সালের আদমশুমারি অনুসারে এই গ্রামের জনসংখ্যা ছিল ১০,৩৩১ জন। ফারদাবাদ গ্রামটি ফরদাবাদ ইউনিয়নের দ্বিতীয় বৃহত্তম জনবসতি, যার মোট জনসংখ্যা ছিল ২১,৯৫২ জন।
তাউস (ময়ুরী বীণা)

তাউস, মূলত জানা যায় ময়ুরী বীণা নামে, হল উত্তর ভারতের একটি বাদ্যযন্ত্র, যেটি ধনুক দ্বারা বাজানো হয়। এটি উত্তর ভারতে ব্যবহৃত "ময়ূরী" নামক এক প্রকার বীণা। এখানে ময়ূরী আকৃতির একটি অনুরণনক ব্যবহার করা হয়, এবং যন্ত্রটির গলার অংশে (নেক) ধনুকের ছিলা অংশটি দিয়ে বাজানো হয়।
এর দেহটি ময়ূরের মত এবং বাদ্যের গলার অংশে ২০টি ভারী ধাতব পর্দা রয়েছে। গলা অংশটি একটি দীর্ঘ কাঠের আলনা। সেখানে ২৮ থেকে ৩০টি তন্তু আছে এবং একটি ধনুকের সাহায্যে সেখানে বাজানো হয়।
বাদ্যের ওপরের অংশে চারটি প্রধান তন্তু রয়েছে। এই প্রধান তন্তুগুলির জন্য চারটি গোঁজ রয়েছে যেগুলি কাঠ বা স্টিল দ্বারা তৈরি। প্রধান তন্তুগুলি সাধারণত শাদজম, মধ্যমম এবং পঞ্চমম পর্দায় বাঁধা থাকে। প্রধান তন্তুগুলি ছাড়াও, প্রায় ৩০টি অনুরণক তন্তু রয়েছে যেগুলি যন্ত্রের পাশের অংশে অবস্থিত গোঁজগুলির সাথে সংযুক্ত।
গুরবানী কীর্তন / শাবাদ কীর্তনের একটি অংশ হল তাউস, সেখানে বাদক বাদ্যযন্ত্রটি বাজানোর সময় স্তোত্র উচ্চারণ করেন।
ময়ুরী বীণার উল্লেখ পাওয়া যায় "মালবিকাগ্নিমিত্র" পুস্তকে, যেটি রচনা করেছিলেন সংস্কৃত কবি কালিদাস, খ্রিস্টীয় ৪র্থ থেকে ৫ম শতাব্দীর মধ্যে। ফার্সি "তাউস" শব্দটির অনুবাদ হল সংস্কৃত ভাষায় ময়ুর।
মনে করা হয় যে, শিখদের ষষ্ঠ গুরু, গুরু হরগোবিন্দ, তাউস বাদ্যযন্ত্রের সঙ্গে শিখদের পরিচয় করিয়েছিলেন।
তাউস থেকে দিলরুবা বাদ্যযন্ত্রটি উদ্ভূত এবং এটি দশম শিখ গুরু, গুরু গোবিন্দ সিংয়ের সৃষ্টি দিলরুবা হল তাউসের একটি সংহত সংস্করণ, এটি তৈরি করা হয়েছিল যাতে শিখ সেনাবাহিনী ঘোড়ার পিঠে চড়ে যাবার সময় এটি বহন করতে পারে। এস্রাজ হল দিলরুবার একটি আধুনিক রূপ।
ফাসিয়াতলা

ফাসিয়াতলা হলো বাংলাদেশের মাদারীপুর জেলার কালকিনি উপজেলায় অবস্থিত একটি গ্রাম। গ্রামটি ঢাকা থেকে ৩৫০ কিমি দক্ষিণে অবস্থিত।
লেবুবানিয়া

লেবুবানিয়া হলো বাংলাদেশের বরিশাল বিভাগের পিরোজপুর জেলায় অবস্থিত একটি গ্রাম। গ্রামটি বাংলাদেশের দক্ষিণ-পশ্চিম দিকে অবস্থিত।
নাঙ্গুলী নেছারিয়া কামিল মাদ্রাসা

নাঙ্গুলী নেছারিয়া কামিল মাদ্রাসা পিরোজপুর জেলার কাউখালী উপজেলাধীন নাঙ্গুলী গ্রামে অবস্থিত একটি ধর্মীয় শিক্ষাপ্রতিষ্ঠান আলিয়া মাদ্রাসা। এটি ইসলামি আরবি বিশ্ববিদ্যালয় কর্তৃক স্বীকৃত কামিল মাদ্রাসা।
নাঙ্গুলী দরবার শরীফের পীর মুহাম্মদ আব্দুল মতিন ১৯৮৫ খ্রিষ্টাব্দে মাদ্রাসাটি প্রতিষ্ঠা করেন। প্রথম থেকে দাখিল পর্যন্ত পড়ানো হলেও, ১৯৮৮ খ্রিষ্টাব্দে মাদ্রাসাটি আলিম মাদ্রাসায় উন্নীত হয় এবং ২০০১ খ্রিষ্টাব্দে ফাযিল মাদ্রাসায় রূপান্তরিত হয়। ২০০৬ সালে মাদ্রাসাটি ইসলামী বিশ্ববিদ্যালয়, বাংলাদশের অধিভুক্তি লাভ করে, এবং ২০০৬ সাল পর্যন্ত স্থায়ী হয়, এরপরে ইসলামি আরবি বিশ্ববিদ্যালয় স্থানান্তরিত হয়। ২০২২ খ্রিস্টাব্দের ১১ সেপ্টেম্বর মাদ্রাসাটি ইসলামি আরবি বিশ্ববিদ্যালয় কর্তৃক কামিল পাঠদানের অনুমতি পায়।
পিরোজপুর জেলার কাউখালী উপজেলার ৩ নং কাউখালী সদর ইউনিয়নাধীন নাঙ্গুলী গ্রামে ঝালকাঠি–কাউখালী সংক্ষিপ্ত সড়কের দক্ষিণ পাশে বকুলতলা নদীর তীরে অবস্থিত।
১৫ জন সদস্য নিয়ে মাদ্রাসার গভর্নিং বডি গঠিত। মাদ্রাসার শিক্ষক ও কর্মচারীর সংখ্যা ৩৫ জন। তন্মধ্যে ২৭ জন এমপিওভুক্ত এবং ৮ জন নন-এমপিওভুক্ত।
মাদ্রাসার শিক্ষার্থীর সংখ্যা ৫০০ এর অধিক।
• ইবতেদায়ী
• দাখিল ( সাধারণ ও কম্পিউটার)
• আলিম (সাধারণ)
• ফাযিল ( বি.এ পাস)
• কামিল (স্নাতকোত্তর) 
জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। ২০১৯ খ্রিস্টাব্দে অত্র মাদ্রাসার আরবি প্রভাষক মো. নাসরুল্লাহ জেলা ও উপজেলা পর্যায়ে শ্রেষ্ঠ শ্রেণি শিক্ষক মনোনীত হয়েছেন।
মাদ্রাসার মোট ভবনসংখ্যা ৮টি; এর মধ্যে ২টি দ্বিতল ভবন, ৬টি টিনসেট আধাপাকা ভবন, একটি দ্বিতল জামে মসজিদ রয়েছে।
প্রতিবছর ইবতেদায়ী সমাপনী, জেডিসি, দাখিল, আলিম, ফাযিল ও কামিল শ্রেণিতে কাঙ্খিতসংখ্যক শিক্ষার্থী A+ অর্জন সহ শতভাগ পাশ করে আসছে। পাবলিক পরীক্ষার ফলাফলে প্রতিষ্ঠানটির উপজেলা ও জেলা পর্যায় বেশ সুনাম রয়েছে।
নাঙ্গুলী দরবার শরীফের তত্ত্বাবধানে প্রতিবছর অত্র প্রতিষ্ঠানে বার্ষিক মাহফিল অনুষ্ঠিত হয়। এতে ভারতের ফুরফুরা, জৈনপুর সিলসিলার পীর-মাশায়েখ সহ দক্ষিণ বঙ্গের ছারছীনা, নেছারাবাদ, মোকামিয়া, হদুয়া, পাঙ্গাশিয়া ও চৈতার পীরসাহেবগন তাশরীফ এনে ওয়াজ নসীহত করেন।
তার সানাই

তার সানাই, বা তারসানাই বা কখনো তার শেহনাই, হল একটি এস্রাজ (ধনুক দ্বারা বাজানো একটি ভারতীয় বাদ্যযন্ত্র), যার শব্দটি তার শব্দ ফলকের সাথে সংযুক্ত একটি ধাতব শিঙ্গা দ্বারা বিবর্ধিত হয়। শব্দ ফলকে লাগানো এই ধ্বনি বিবর্ধকটির নকশা করা হয়েছে গ্রামোফোন শব্দ বাক্সের আদলে, যাতে এই বাদ্যযন্ত্রে উদ্ভূত শব্দ আরও শক্তিশালী এবং আরও দিকনির্দেশক হয়। বিবর্ধক ব্যবহারের ফলে এতে সানাই (নলিকা বাদ্যযন্ত্র) মানের ধ্বনি উৎপন্ন হয় এবং সামগ্রিক প্রভাবটি অনেকটা বেহালার শব্দের মতো।
যেহেতু 'তার সানাই' কেবল এস্রাজের একটি পরিবর্তিত সংস্করণ, তাই এটি বাজানোর ক্ষেত্রে এস্রাজের সঙ্গে কৌশল বা সুরকরণের কোনও উল্লেখযোগ্য পার্থক্য নেই।
এই শব্দটি নিজেই শিঙ্গা বোঝাতে ব্যবহৃত হয়। একটি ফোনোগ্রাফের শিঙ্গা কখনও কখনও এখানে ব্যবহৃত হয়েছে।
বিংশ শতাব্দীর প্রথম দিকে, জাপানি বেহালার তুলনামূলকভাবে একটি "দেশি" সংস্করণ ছিল। সেটি সাধারণত বাঁশের তৈরি হত এবং সেটিতে একটি তন্তু লাগানো থাকত। তন্তুটিকে একটি গোঁজের মাধ্যমে টানটান করা হত। নীচের প্রান্তে তন্তুটি একটি গ্রামোফোন শব্দ বাক্সের সাথে সংযুক্ত থাকত।
জাপানি বেহালার "দেশি" সংস্করণটি "তার সানাই" নামে পরিচিতি লাভ করে। তার সানাই শব্দটির আক্ষরিক অর্থ একটি "তন্তুযুক্ত সানাই"। এটি জাপানি বেহালার সানাই-জাতীয় শব্দ এবং, তন্তু যেটি এর শব্দ সৃষ্টি করছে, উভয়েরই স্পষ্ট উল্লেখ।
এটি আমাদের বিবর্তনের পরবর্তী পর্যায়ে নিয়ে আসে। এই বাঁশের তার সানাইগুলি পাওয়া সহজ হলেও সেগুলি খুবই প্রাথমিক পর্যায়ের ছিল। এর পরে বিদ্যমান এস্রাজের সাথে গ্রামোফোন শব্দ বাক্স সংযুক্ত করার ধারণাটি আসে। এটি করার পরেই আজকের তার সানাই পাওয়া গিয়েছিল।
বাদ্যযন্ত্রটির ধ্বনি বেহালার মত বা সানাইয়ের (ওবো বা শমের মত ভারতীয় নলিকা যন্ত্র) মত। কখনও কখনও সানাই বাদক না থাকলে সানাইয়ের পরিবর্তে এটি ব্যবহৃত হয়। "তার" শব্দের অর্থ "তন্তুযুক্ত"।
দক্ষিণারঞ্জন ঠাকুরের বাজানো একটি তার সানাই সত্যজিৎ রায়ের "পথের পাঁচালী" ছবিতে ব্যবহৃত হয়েছে। কন্যা দুর্গার মৃত্যুতে হরিহর ও সর্বজয়ার কান্নার দৃশ্যে এটি বাজানো হয়েছিল। সত্যজিৎ যন্ত্রী দক্ষিণারঞ্জনকে "(যন্ত্রের) অন্যতম সেরা বাদক" হিসাবে বিবেচনা করেছিলেন, এবং এটির উচ্চ, "হৃদয়বিদারক" ধ্বনিকে "শোকের প্রকাশ" বলে মনে করেছিলেন।
হাইডেলবার্গ

হাইডেলবার্গ () জার্মানির দক্ষিণ-পশ্চিমে নেকার নদীর তীরে অবস্থিত বাডেন-ভুর্টেমবার্গ এর এর একটি বিশ্ববিদ্যালয় শহর। ২০১৬ সালের আদমশুমারিতে, এর জনসংখ্যা ছিল ১৫৯,৯১৪ যার মধ্যে প্রায় এক চতুর্থাংশ ছাত্র। 
হাইডেলবার্গ ফ্র্যাঙ্কফুর্ট এর দক্ষিণে অবস্থিত। হাইডেলবার্গ বাডেন-ভুর্টেমবার্গের পঞ্চম বৃহত্তম শহর। হাইডেলবার্গ জনবহুল রাইন-নেকার মেট্রোপলিটন অঞ্চল এর একটি অংশ।
হাইডেলবার্গ বিশ্ববিদ্যালয়, ১৩৮৬ সালে প্রতিষ্ঠিত, জার্মানির প্রাচীনতম এবং ইউরোপের অন্যতম নামীদামী বিশ্ববিদ্যালয়। হাইডেলবার্গ জার্মানির একটি বৈজ্ঞানিক কেন্দ্র এবং এর বিশ্ববিদ্যালয় সংলগ্ন পুনরায় গবেষণামূলক সুবিশাল ইউরোপীয় অণুবিজ্ঞান পরীক্ষাগার এবং চারটি ম্যাক্স প্ল্যাঙ্ক ইনস্টিটিউট এর আবাসস্থল।
হাইডেলবার্গ নেকারের নীচের অংশের বাম তীরে ওডেনওয়াল্ড এর খাড়া উপত্যকায় অবস্থিত এটি কেনিগস্টুহল (৫৬৮ মি) এবং গাইসবার্গ (৩৭৫ মি) পর্বতমালার সাথে সীমাবদ্ধ। নেকার এখানে পূর্ব-পশ্চিম দিকে প্রবাহিত হয়েছে। নদীর ডান তীরে, হিলিঞ্জেনবার্গ পর্বতটি ৪৪৫ মিটার উচ্চতায় উঠে গেছে। নেকার রাইন প্রায় [২২ কিলোমিটার উত্তর-পশ্চিমে ম্যানহাইম এ প্রবাহিত হয়েছে। বিশ শতকের সময়গুলি বার্গস্ট্রায় বরাবর নেকার উপত্যকা থেকে ওডেনওয়াল্ড পাহাড়ের উপর দিয়ে চলমান একটি গ্রামে সংহত হয়েছিল।
হাইডেলবার্গ ইউরোপীয় হাঁটাপথ ই১ (সুইডেন - উম্বরিয়া) এ অবস্থিত।
হাইডেলবার্গ হ'ল একক কর্তৃপক্ষ রেজিওরংসবেজির্ক কার্লসরুহে এর মধ্যে। রহিন-নেকার-ক্রেইস গ্রামাঞ্চল জেলা এটি ঘিরে রয়েছে এবং শহরে এর আসন রয়েছে যদিও শহরটি জেলার অংশ নয়। হাইডেলবার্গ রাইন-নেকার মেট্রোপলিটন অঞ্চলের একটি অংশ, প্রায়শই রাইন-নেকার ট্রায়াঙ্গল হিসাবে পরিচিত।
এই অঞ্চলটি রাজ্য এর হেসেন এর দক্ষিণ অংশ, রাইনল্যান্ড-প্যালাটিনেট রাজ্যের দক্ষিণাঞ্চল (প্রশাসনিক জেলাগুলি) নিয়ে গঠিত। ম্যানহাইম এবং হাইডেলবার্গ এবং রাইন-নেকার-ক্রেইস এর পৌরসভা রাইন-নেকার ট্রায়াঙ্গেল ২০০৫ সালে একটি ইউরোপীয় মহানগর অঞ্চল হয়ে ওঠে।
হাইডেলবার্গ শহরের ছয়টি সেক্টরে ভাগ করা ১৫ টি জেলা নিয়ে গঠিত। কেন্দ্রীয় অঞ্চলে হ'ল আলস্টাডেট (ওল্ড টাউন), বার্হিম এবং ওয়েস্টস্ট্যাড; উত্তরে, নিউইনহিম এবং হ্যান্ডসচুহসেম; পূর্বে, জিগেলহাউসেন এবং শ্লেয়ারবাচ; দক্ষিণে, স্যস্তস্টাট, রোহরবাচ, এমার্টসগ্রুন্ড এবং বক্সবার্গ; দক্ষিণ-পশ্চিমে, কির্চিম; পশ্চিমে, ফ্যাফেনগ্রানড, উইবলিংগেন এবং ওয়েস্টস্ট্যাড এবং উইব্লিনজেনের জমিতে " বাহনস্টাড্ট " নামে একটি নতুন জেলা নির্মিত হয়েছে। নতুন জেলাতে প্রায় 5,000-6,000 বাসিন্দা এবং 7,000 জন কর্মসংস্থান পাবেন। মার্কিন সশস্ত্র বাহিনী চলে যাওয়ার পরে প্যাট্রিক হেনরি ভিলেজে 10,000,000-15,000 বাসিন্দাদের জন্য আরও নতুন আবাসিক স্থান উপলব্ধ করা হয়েছিল।
নিম্নলিখিত শহরগুলি এবং কমুন হাইডেলবার্গের সীমান্ত পশ্চিমে এবং ঘড়ির কাঁটার দিক দিয়ে শুরু: এডিনজেন-নেকারহাউসেন, ডসসেনহিম, শিরিহিম, উইলহেমসফিল্ড) , শোনাউ, নেকারজেমেন্ড, বামমেন্টাল, গাইবার্গ, লেইমেন, সন্ধাউসেন, অফটারহাইম, প্ল্যাঙ্কস্ট্যাড, এপেলহিম (রেহেন-নেকার-ক্রেইস এর সমস্ত অংশ) এবং ম্যানহাইম।
গুবগুবা

গুবগুবা, এছাড়াও গাবগুবাগুব, গুবা, গোপিযন্ত্র, গুবগুবি, আনন্দ লহরি, প্রেমতাল, খমক, খোমোক, চনকা, জামিদিকা, জামিদিকা এবং বাপাং নামেও পরিচিত, হল একটি বাংলাদেশি ঘাতবাদ্য তন্তু বাদ্যযন্ত্র। এটি একতারার মত একটি যন্ত্র। এটি শুকনো লাউ দিয়ে তৈরি করা হয় এবং নীচে একটি পাতলা রাবার ড্রাম যুক্ত থাকে। এই বাদ্যযন্ত্রটি মূলত বাউলদের বাংলা লোক সংগীতের সাথে যুক্ত। তবে যন্ত্রটি এখন প্রায় সমস্ত বাঙালি সংগীতের ধারায় ব্যবহৃত হয়। 
এটি একটি শুকনো লাউ বা কাঠের অনুরনক নিয়ে গঠিত। এর মধ্যে একটি তন্তু সংযুক্ত থাকে। বাদক যন্ত্রটি বাহুর নীচে ধরে রাখে এবং একই হাতের মুষ্টিতে তন্তুর মুক্ত প্রান্তের দিকটি ধরে থাকে। অন্য হাত দিয়ে মেজরাবের সাহায্যে তন্তুটি টেনে বাজানো হয়। গুবগুবির কয়েকটি প্রজাতি, বিশেষত বাঙালি খমক বা খামাকে দুটি তন্তু থাকে।
এটিকে ঘাতবাদ্য তন্তু বাদ্যযন্ত্র হিসাবে শ্রেণীবদ্ধ করা হয়েছে। প্রথম দৃষ্টিতে, একে দেখতে অনেকটা ছোট তবলার মতো লাগে, কিন্তু ভালভাবে দেখলে যন্ত্রটি পুরো বোঝা যায়। এই যন্ত্রটির দশটি আলাদা নাম এবং সারা দেশে এর বিভিন্ন কয়েকটি সংস্করণ রয়েছে। এর মধ্যে একটি হল বাঙালি খমক, যার দুটি তন্তু রয়েছে।
হলদিয়া সমষ্টি উন্নয়ন ব্লক

হলদিয়া একটি সমষ্টি উন্নয়ন ব্লক, যা ভারতের পশ্চিমবঙ্গ রাজ্যের পূর্ব মেদিনীপুর জেলার হালদিয়া মহকুমায় প্রশাসনিক বিভাগ গঠন করে।পূর্বে এই ব্লকটি সূতাহাটা-২ ব্লক হিসাবে পরিচিত ছিল এবং সুতাহাট ব্লকটি সুতাহাট-১ ব্লক হিসাবে পরিচিত ছিল।
পূর্ব মেদিনীপুর জেলা নিম্ন ভারত-গাঙ্গেয় সমভূমি ও পূর্ব উপকূলীয় সমভূমির একটি অংশ। ভূসংস্থানিকভাবে, জেলাকে দুটি ভাগে বিভক্ত করা যেতে পারে - (ক) পশ্চিম, পূর্ব ও উত্তরের প্রায় সম্পূর্ণ সমতল সমভূমি, (খ) দক্ষিণে উপকূলীয় সমভূমি। ভূমির বিস্তৃত অঞ্চলটি পলিমাটি দ্বারা গঠিত এবং অবশিষ্ট অংশ নবীন ও উপকূলীয় পলিমাটি দ্বারা গঠিত। জেলাটি সমুদ্রপৃষ্ঠ থেকে ১০ মিটারের বেশি উচ্চতা বিশিষ্ট। জেলাটির দক্ষিণ ও দক্ষিণ পূর্ব সীমানা সহ ৬৫.৫ কিমি দীর্ঘ সমুদ্র উপকূলরেখা রয়েছে।
হলদিয়া ২২ ° ০২′ উত্তর ও ৮৮°০৪′ পূর্বে অবস্থিত।
হলদিয়া সমষ্টি উন্নয়ন ব্লকটি উত্তরে সুতাহাটা সমষ্টি উন্নয়ন ব্লক, পূর্বদিকে হুগলি নদীর পূর্ব তীরে দক্ষিণ ২৪ পরগনা জেলার ডায়মন্ড হারবার-১ ও কুলপি সমষ্টি উন্নয়ন ব্লক, দক্ষিণে হালদি নদীর দক্ষিণ তীরে নন্দীগ্রাম-১ সমষ্টি উন্নয়ন ব্লক এবং পশ্চিমে মহিষাদল সমষ্টি উন্নয়ন ব্লক দ্বারা সীমাবদ্ধ।
২০১১ সালের আদম শুমারি অনুসারে হালদিয়া সমষ্টি উন্নয়ন ব্লকের মোট জনসংখ্যা ছিল ৯৭,৯৯২ জন, যার সমস্তই গ্রামীণ জনসংখ্যা ছিল। মোট জনসংখ্যার মধ্যে ৫০,৫৩১ জন (৫২%) পুরুষ ও মহিলা ৪৭,৪৬১ জন (৪৮%) মহিলা ছিল। মোট জনসংখ্যার মধ্যে ১১,৬০১ জনের বয়স ৬ বছরের থেকে কম ছিল। ৭,৪৭৭ জন (৭.৬৩%) তফশিলী জাতিভুক্ত ও ২৮৮ জন (০.২৯%) তফসিলি উপজাতিভুক্ত ছিল।
হলদিয়া সমষ্টি উন্নয়ন ব্লকে ১ টি ফেরি পরিষেবা রয়েছে এবং এখানে ৭৩ টি বাস রুট শুরু/সমাপ্ত হয়।
এই ব্লকের মধ্য দিয়ে কোলাঘাট থেকে হলদিয়া পর্যন্ত বিস্তৃত ১১৬ নং জাতীয় সড়ক অগ্রসর হয়।
হালদিয়া সিডি ব্লকে ২০১৪ সালের হিসাবে একটি ব্লক প্রাথমিক স্বাস্থ্য কেন্দ্র ও ২ টি প্রাথমিক স্বাস্থ্যকেন্দ্র রয়েছে, যেখানে ২০ টি শয্যা ও ৫ জন চিকিৎসক রয়েছেন (বেসরকারী সংস্থা বাদে)। এখানে ১৭ টি পরিবার কল্যাণ উপ কেন্দ্র রয়েছে। সিডি ব্লকের হাসপাতাল, স্বাস্থ্যকেন্দ্র ও উপকেন্দ্রগুলিতে ৫৯৮ জন রোগীকে অন্তবিভাগে চিকিৎসা করা হয় এবং ১,৫৪,৬৬২ জন রোগীকে বহিঃরবিভাগে চিকিৎসা করা হয়।
বরগাশিপুর ব্লক প্রাথমিক স্বাস্থ্য কেন্দ্র হলদিয়া সিডি ব্লকের প্রধান চিকিৎসা সুবিধা কেন্দ্র (১০ টি শয্যা)। দেভোগ(১০ টি শয্যা) এবং বারসুন্দ্রায় (২ টি শয্যা সহ) প্রাথমিক স্বাস্থ্য কেন্দ্র রয়েছে।
তেজস্বিনী অনন্ত কুমার

ড. তেজস্বিনী অনন্ত কুমার ওক একজন ভারতীয় রাজনীতিবিদ এবং সমাজসেবক, যিনি ২০১৮ সালের ১৮ জুন থেকে কর্ণাটক আইন পরিষদের বর্তমান সদস্য হিসেবে রয়েছেন। তিনি বেঙ্গালুরুতে অবস্থিত অদম্য চেতনা ফাউন্ডেশন নামের একটি স্বেচ্ছাসেবী সংস্থার ব্যবস্থাপনা ট্রাস্টি। এই সংস্থাটির মূল লক্ষ্য হল সুবিধাবঞ্চিত শিশুদের জন্য "অন্ন-অক্ষর-আরোগ্য ("খাদ্য-শিক্ষা-স্বাস্থ্যসেবা) সরবরাহ করা।
তিনি ভারতীয় জনতা পার্টির সদস্য এবং বিজেপি কর্ণাটকের সহ-সভাপতি।
তিনি বিভিন্ন ছাত্র কর্মসূচির আয়োজন করে অখিল ভারতীয় ছাত্র পরিষদের (এবিভিপি) সর্বস্তরে অত্যন্ত সক্রিয় ছিলেন। তিনি রাজ্য যুগ্মসচিব ও এবিভিপির জাতীয় নির্বাহী সদস্য হিসাবে দায়িত্ব পালন করেছেন।
১৯৮৮ থেকে ১৯৯৩ সালের মধ্যে তিনি বেঙ্গালুরুতে সফটওয়্যার ইঞ্জিনিয়ার, বিএমএস ইঞ্জিনিয়ারিং কলেজের প্রভাষক এবং এসডিএম ইঞ্জিনিয়ারিং কলেজের প্রভাষক হিসাবে কাজ করেছেন।
তিনি ও তাঁর স্বামী অনন্ত কুমার যৌথভাবে সমাজসেবার জন্য অদম্য চেতনা ফাউন্ডেশন নামে একটি অলাভজনক সংস্থা প্রতিষ্ঠা করেছিলেন। এটি ১৯৯৯ সালে অনন্ত কুমারের মা গিরিজা শাস্ত্রীর স্মৃতিতে চালু করা হয়েছিল। সংস্থাটি মধ্যাহ্নভোজ কর্মসূচির মাধ্যমে সুবিধাবঞ্চিত শিশুদের স্কুলে খাদ্যসহায়তা দিয়ে থাকে। সংখ্যার হিসেবে সংস্থাটি প্রতিদিন প্রায় ২,০০,০০০ শিশুর খাবার পরিবেশন করে থাকে।
দয়া বাই

দয়া বাই হলেন ভারতের কেরল রাজ্যের একজন সক্রিয় সামাজকর্মী যিনি মধ্য ভারতের আদিবাসীদের মধ্যে কাজ করছেন। তার প্রকৃত নাম হল মার্সি ম্যাথিউ।
মার্সি ম্যাথিউ ১৯৪০ সালে কেরলের একটি সম্ভ্রান্ত খ্রিস্টান পরিবারে জন্মগ্রহণ করেছিলেন। ঈশ্বরের প্রতি দৃঢ় বিশ্বাসের সাথে তিনি একটি সুখী শৈশবকাল কাটিয়েছিলেন। তিনি মধ্য প্রদেশের ছিন্দওয়ারা জেলার বারুল গ্রামে থাকেন।
দয়া বাই ২০০৭ সালে বনিতা উইম্যান অফ দ্য ইয়ার পুরস্কার পেয়েছিলেন। ২০১২ সালের জানুয়ারিতে তাকে গুড সামারিটান জাতীয় পুরস্কার (কোট্টায়ম সোশ্যাল সার্ভিস সোসাইটি এবং আগপে মুভমেন্ট, শিকাগো দ্বারা প্রতিষ্ঠিত) প্রদান করা হয়েছিল। 
শাইনে জ্যাকব বেনজমিন তাকে নিয়ে"অট্টায়ল" বা 'ওয়ান পার্সন' শিরোনামের এক ঘণ্টার একটি প্রামাণ্য চলচ্চিত্র তৈরি করেছিল। চলচ্চিত্রব্যক্তিত্ব নন্দিতা দাস তার জীবনের এক অনুপ্রেরণা হিসাবে ২০০৫ সালে দয়া বাইকে শ্রদ্ধা নিবেদন করেছিলেন।
রুনা ব্যানার্জী

রুনা ব্যানার্জী হলেন একজন ভারতীয় সমাজকর্মী যিনি ভারতের উত্তর প্রদেশ রাজ্যের দরিদ্র শ্রমজীবী নারীদের স্বার্থ প্রচারকারী একটি বেসরকারী সংস্থা স্ব-কর্মজীবী নারীসমিতির সহ-প্রতিষ্ঠাতা, সাধারণ সম্পাদক ও প্রধান নির্বাহী কর্মকর্তা। তিনি ২০০৯ সালে যৌথভাবে নোবেল শান্তি পুরস্কারের জন্য মনোনীত হয়েছিলেন। ২০০০ সালে ভারত সরকার তাকে সামাজিক অবদানের জন্য দেশের চতুর্থ সর্বোচ্চ বেসামরিক সম্মাননা পদ্মশ্রী পুরস্কার প্রদান করেছিল। 
রুনা ব‍্যানার্জী ১৯৫০ সালে ভারতের উত্তর প্রদেশ রাজ্যের রাজধানী লখনউয়ের মডেল হাউস এলাকার একটি হিন্দু পরিবারে জন্মগ্রহণ করেছিলেন। তিনি তার প্রথম বছরগুলিতে সমাজসেবাতে সক্রিয় ছিলেন এবং সেখানকার মহিলা ও শিশুদের শিক্ষায় জড়িত ছিলেন বলে জানা গেছে। ১৯৭৯ সালে, তিনি দেবিকা নাগের মতো স্থানীয়ভাবে পরিচিত চিকিৎসকদের অংশগ্রহণে দরিদ্রদের জন্য একটি স্বাস্থ্যশিবিরের আয়োজন করেছিলেন।
তিনি নিজের বন্ধু শেবা হুসেনের সাথে চিকনকারি কারিগরদের বাচ্চাদের জন্য একটি প্রাথমিক বিদ্যালয় শুরু করেছিলেন। ১৯৮৪ সালে তিনি স্ব-কর্মজীবী নারীদের জন্য একটি সংস্থা তৈরি করেছিলেন। সংস্থাটি চিকনকারি কারিগরদের কাজ করার সময় কারুশিল্প শেখানোর জন্য একটি প্ল্যাটফর্মের ব্যবস্থা করে এবং বছরের পর বছর ধরে এর সদস্যতা বেড়ে দাঁড়িয়েছে ৭৫০০ এরও বেশি। প্রায় ৮০০০০ নারী এই সংস্থা থেকে প্রশিক্ষণ নিয়েছে বলে জানা গেছে। সংস্থাটি ভারত সরকারের বস্ত্র মন্ত্রণালয়ের "আম্বেদকর হস্তশিল্প বিকাশ" যোজনার (এএইচভিওয়াই) একটি অংশ।
অর্চনা বরঠাকুর

অর্চনা বরঠাকুর () হলেন ভারতের আসামের একজন সমাজকর্মী। বরঠাকুর সমাজ উন্নয়ন ও সামাজিক পরিবর্তনের জন্য প্রিয়বন্ধু নামে একটি সমাজকল্যাণ সমিতি প্রতিষ্ঠা করেছিলেন। তিনি সুবিধাবঞ্চিতদেরকে অব্যবহৃত পোশাক, খাবার, বই ও গৃহস্থালি সরঞ্জাম দানের মতো সামাজিক কাজের জন্য সমধিক পরিচিত।
বরঠাকুরের জন্ম আসামের গোলাঘাট জেলার দেড়গাঁওয়ে । তিনি ২০০০ সালে দেড়গাঁও উচ্চ মাধ্যমিক বালিকা বিদ্যালয় থেকে ম্যাট্রিক এবং ২০০২ সালে কমল দেওরাহ কলেজ থেকে উচ্চ মাধ্যমিক পাস করেছিলেন। বরঠাকুর কটন বিশ্ববিদ্যালয় থেকে অসমীয়া সাহিত্যে বি.এ এবং এমএ ডিগ্রি অর্জন করেছিলেন।
বরঠাকুর এইচআইভি+ অনাথ শিশুদের সঠিক চিকিৎসা এবং যত্ন প্রদানের জন্য ২০১৬ সালে 'পজিটিভ লাইটস' শীর্ষক একটি প্রোগ্রাম চালু করেছিলেন। তিনি এই ধরনের বাচ্চাদের জন্য লোকদের কাছ থেকে সংগ্রহ করা প্রয়োজনীয় পণ্যের সাথে খাবারের প্যাকেট এবং শিক্ষাসামগ্রী বিতরণ করেছেন।
২০১৮ সালে বরঠাকুর 'ব্রেকফাস্ট ফর এ চাইল্ড' নামে বাচ্চাদের জন্য একটি খাদ্যসহায়তা কর্মসূচি শুরু করেছিলেন।
অর্চনা বরঠাকুর "পরিধি, অপরাজিতা, কটনিয়ান এখন রোদর খিরকি" নামে তিনটি উপন্যাস রচনা করেছেন।
প্রেম চৌধুরী

প্রেম চৌধুরী হচ্ছেন একজন ভারতীয় সমাজবিজ্ঞানী, ইতিহাসবিদ, এবং নয়াদিল্লির ইন্ডিয়ান ইতিহাস গবেষণা পরিষদের ঊর্ধ্বতন একাডেমিক ফেলো। তিনি একজন নারীবাদী এবং আনুষ্ঠানিক বিবাহবন্ধন অস্বীকার ও অগ্রাহ্যকারী দম্পতিদের প্রতি হওয়া সহিংসতার সমালোচক।
তিনি ভারতের হরিয়ানা রাজ্যের রাজনৈতিক অর্থনীতি এবং সামাজিক ইতিহাসের একজন কর্তাব্যক্তি ও লিঙ্গবিষয়ে অভিজ্ঞ পণ্ডিত। তিনি খ্যাতনামা শিক্ষাবিদ ও হরিয়ানার জাতীয় সংসদের জাতীয় কংগ্রেস সদস্য হরদ্বারি লাল এর কন্যা।
প্রেম চৌধুরী একজন স্ব-শিক্ষিত শিল্পী। ভারতের জাতীয় গ্যালারি, ললিত কলা একাডেমি ও ভারতের জাতীয় চারুকলা একাডেমীতে তার চিত্রকর্মের প্রদর্শনী অনুষ্ঠিত হয়েছে। তার চিত্রগুলোতে তিনি প্রায়শই ভারতের নারীদের অবস্থান প্রতিফলিত করেন।
রোলের উপপাদ্য

ক্যালকুলাসে, রোলের উপপাদ্য বা রোলের লেম্মা মূলত বলে যে, যেকোন বাস্তব মানবিশিষ্ট অন্তরীকরণযোগ্য ফাংশন যা দুটি স্বতন্ত্র বিন্দুতে সমান মান ধারণ করে; তার মধ্যে অন্তত একটি স্থির বিন্দু থাকতে হবে- অর্থাৎ এমন একটি বিন্দু যেখানে প্রথম অন্তরজ (ঐ বিন্দুতে অঙ্কিত স্পর্শক রেখার ঢাল) শূন্য হবে । উপপাদ্যটি মাইকেল রোলের নামানুসারে নামকরণ করা হয়েছে।
এমন একটি বাস্তব মানবিশিষ্ট - ফাংশন যা বদ্ধ ব্যবধিতে অবিচ্ছিন্ন, মুক্ত ব্যবধিতে অন্তরীকরণযোগ্যতা এবং , তাহলে মুক্ত ব্যবধিতে একটি সংখ্যা আছে, যার জন্য
রোলের উপপাদ্যের এই সংস্করণটি গড় মান উপপাদ্য প্রমাণ করতে ব্যবহৃত হয়, যার মধ্যে রোলে'র উপপাদ্য মূলত একটি বিশেষ ঘটনা । এটি টেইলরের উপপাদ্য প্রমাণের ভিত্তি।
ভারতীয় গণিতবিদ দ্বিতীয় ভাস্কর-কে(১১১৪-১১৮৫) রোলে'র উপপাদ্যের জ্ঞান থাকার জন্য কৃতিত্ব দেওয়া হয়। যদিও উপপাদ্যটি মাইকেল রুলের নামে নামকরণ করা হয়েছে, ১৬৯১ সালে রুলের করা প্রমাণ শুধুমাত্র বহুপদী ফাংশনের ক্ষেত্রে আব্দদ্ধ ছিল। তার প্রমাণে তিনি ডিফারেনশিয়াল ক্যালকুলাস পদ্ধতি ব্যবহার করেননি। যা তার জীবনের সেই সময়ে তিনি বিভ্রান্তিকর বলে বিবেচনা করতেন। উপপাদ্যটি ১৮২৩ সালে "কোশি" কর্তৃক গড় মান উপপাদ্যের একটি অনুসিদ্ধান্ত হিসেবে প্রথম প্রমাণিত হয়। ১৮৩৪ সালে জার্মানির "মরিৎজ উইলহেল্ম ড্রোবিশ" নামটি প্রথম ব্যবহার করেন এবং ১৮৪৬ সালে ইতালির গিউসতো বেলাভিটিস নামটি ব্যবহার করেন ।
হাইড্রক্স

লিফ ব্র্যান্ডস দ্বারা উৎপাদিত ক্রিম ভরা চকোলেট স্যান্ডউইচ কুকির ব্র্যান্ড নাম । এটি ১৯০৮ সালে মার্কিন যুক্তরাষ্ট্রে আত্মপ্রকাশ করেছিল এবং এটি ৯০ বছরেরও বেশি সময় ধরে সানশাইন বিস্কুট দ্বারা উৎপাদিত হয়েছিল। হাইড্রক্স মূলত ১৯৯৯ তিন বছরে বন্ধ হয়ে গেছে পরে রৌদ্র কিনে নেয় কেবেলার, যা পরে কিনে নেয় কেলোগ এর । ২০১৫ এর সেপ্টেম্বরে, লিফ ব্র্যান্ডগুলি দ্বারা পণ্যটি পুনরায় চালু করা হয়েছিল।
১৯১২ সালে প্রবর্তিত অনুরূপ ওরিও কুকি হাইড্রক্স দ্বারা অনুপ্রাণিত হয়েছিল। ওরিও অবশেষে জনপ্রিয়তায় হাইড্রক্সকে ছাড়িয়ে গেছে, যার ফলস্বরূপ হাইড্রক্স একটি অনুকরণকারী হিসাবে ধরা হয়েছিল। ওরিওসের সাথে তুলনা করে, হাইড্রক্স কুকিজের একটি মিষ্টি ভর্তি এবং একটি ক্রাঙ্কিয়ার কুকি শেল রয়েছে যা দুধে কম সোগি হয়ে গেছে বলে উল্লেখ করা হয়েছে। 
১৯০৮ সালে, যখন কুকিটি তৈরি করা হয়েছিল, স্রষ্টা এমন একটি নাম চেয়েছিলেন যা "বিশুদ্ধতা এবং ধার্মিকতা" বোঝাতে পারে এবং জলের অণু (হাইড্রোজেন এবং অক্সিজেন) গঠনের উপাদান উপাদানগুলির থেকে তাদের পছন্দটি গ্রহণ করেছিল। 
কেইবলার ১৯৯৬ সালে সানশাইন বিস্কুট কিনেছিলেন এবং ১৯৯৯ সালে কেবলার হাইড্রোক্সকে ড্রোকসিস নামে একটি অনুরূপ তবে সংস্কারকৃত পণ্য দিয়ে প্রতিস্থাপন করেছিলেন। কেবলার ২০০১ সালে কেলোগের দ্বারা অধিগ্রহণ করা হয়েছিল এবং ২০০৩ সালে কেলোগের বাজার থেকে ড্রক্সিজ অপসারণ করা হয়েছিল। কেলোগ এরপরে অন্যান্য স্বাদের স্যান্ডউইচ কুকিজ সহ বিখ্যাত আমোস ব্র্যান্ডের অধীনে অনুরূপ একটি চকোলেট স্যান্ডউইচ কুকি বাজারজাত করেছিল, তবে ২০১১ সালে লাইনটি বন্ধও করে দিয়েছে। 
কুকির ১০০ তম বার্ষিকীতে, কেলোগ সানশাইন লেবেলের অধীনে হাইড্রক্সের পুনরায় বিতরণ শুরু করেছিলেন, প্রথম ব্যাচ ২০০৮ এর আগস্টের শেষের দিকে প্রেরণ করা হয়েছিল। হাইড্রোক্স আফিকোনাডোস হাজার হাজার ফোন কল এবং সেই অনলাইন পুনরায় কাজ শুরু করার জন্য একটি অনলাইন পিটিশন দিয়ে কেলোগের বোমা ফাটিয়েছিল। মূল থেকে রেসিপিটি কিছুটা পরিবর্তন করা হয়েছিল; ট্রান্স ফ্যাট মুছে ফেলা হয়েছে। কুকিজগুলি জাতীয়ভাবে সীমিত সময়ের জন্য উপলব্ধ ছিল এবং এক বছরেরও কম সময় পরে কেলোগস তাদের ওয়েবসাইটটি থেকে হাইড্রক্সকে সরিয়ে নিয়েছিল।
কারভেল আইসক্রিম ফ্র্যাঞ্চাইজি ২০১২ পর্যন্ত "হাইড্রক্স" কুকি ক্রাম্বসের সাথে তৈরি আইসক্রিম পণ্য বিক্রি করেছিল। মূল ওরিও রেসিপি লার্ড হিসাবে ব্যবহৃত হিসাবে কারভেল কুকিজের সমস্ত- কোশার স্থিতিকে বিক্রয় পয়েন্ট হিসাবে ব্যবহার করেছিল। কুকিগুলির বিশেষভাবে কারভেল ওয়েবসাইটে নাম অনুসারে উল্লেখ করা হয়নি, তবে সেগুলি স্টোর পোস্টারে "হাইড্রক্স" (লোয়ার-কেস 'এইচ') হিসাবে চিহ্নিত করা হয়েছিল। কারভেল বর্তমানে তার আইসক্রিমের জিনিসগুলিতে ওরিও কুকিজ ব্যবহার করে।
২০১৪ সালে, লিফ ব্র্যান্ডগুলি হাইড্রক্স ট্রেডমার্কটি নিবন্ধভুক্ত করেছে, যা প্রাক্তন মালিক কেলোগের দ্বারা ত্যাগ করা হয়েছিল। পাতা ক্যালিফোর্নিয়ার ভার্ননে কোম্পানির সুবিধায় তার সেপ্টেম্বর ৪, ২০১৫-এ হাইড্রক্সের সংস্করণটির উৎপাদন শুরু করে। ২০১৭ সালে, ৫০ বছর ধরে ব্যবহৃত কৃত্রিম স্বাদগুলি সরানোর জন্য রেসিপিটি পরিবর্তন করা হয়েছিল এবং সংস্থাটি নন-জিএমও শংসাপত্র অর্জন করেছিল। 
লিফ ব্র্যান্ডগুলি স্টোরের শেলফে গ্রাহকদের কাছ থেকে হাইড্রোক্স কুকিজ গোপন করার জন্য ইউরোপীয় ফেডারাল ট্রেড কমিশনে ২০১৮ সালে ওরেও কুকিজ প্রস্তুতকারক মনড্লেজ ইন্টারন্যাশনালের বিরুদ্ধে অভিযোগ দায়ের করেছে।
মার্ক কুকুরেয়া

মার্ক কুকুরেয়া সাসেতা (; জন্ম: ২২ জুলাই ১৯৯৮; মার্ক কুকুরেয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব হেতাফে এবং স্পেন জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৬–০৭ মৌসুমে, স্পেনীয় ফুটবল ক্লাব এস্পানিওলের যুব পর্যায়ের হয়ে খেলার মাধ্যমে কুকুরেয়া ফুটবল জগতে প্রবেশ করেছেন এবং পরবর্তীকালে বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব বার্সেলোনা বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; বার্সেলোনা বি-এর হয়ে তিনি ৫৪ ম্যাচে ১টি গোল করেছেন। ২০১৭–১৮ মৌসুমে, বার্সেলোনার মূল দলে অন্তর্ভুক্ত হলেও একটি ম্যাচেও অংশগ্রহণ করেননি। অতঃপর ২০১৮–১৯ মৌসুমে তিনি প্রথমে ধারে এবং পরবর্তীকালে ২ মিলিয়ন ইউরোর বিনিময়ে এইবারে যোগদান করেছেন। এইবারে মাত্র মৌসুম অতিবাহিত করার পর প্রায় ৪ মিলিয়ন ইউরোর বিনিময়ে পুনরায় বার্সেলোনার সাথে চুক্তি স্বাক্ষর করেছেন, তবে একই মৌসুমে তিনি ধারে হেতাফেতে যোগদান করেছেন। ২০২০–২১ মৌসুমে, তিনি প্রায় ১০ মিলিয়ন ইউরোর বিনিময়ে বার্সেলোনা হতে হেতাফেতে যোগদান করেছেন।
২০১৪ সালে, কুকুরেয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, কুকুরেয়া এপর্যন্ত ১টি শিরোপা জয়লাভ করেছেন, যা তিনি বার্সেলোনার হয়ে জয়লাভ করেছেন।
মার্ক কুকুরেয়া সাসেতা ১৯৯৮ সালের ২২শে জুলাই তারিখে স্পেনের আলেয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
কুকুরেয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৪ সালের ৯ই ফেব্রুয়ারি তারিখে তিনি স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০১৫ সালে তিনি স্পেন অনূর্ধ্ব-১৭ দলের হয়ে ২০১৫ উয়েফা ইউরোপীয় অনূর্ধ্ব-১৭ চ্যাম্পিয়নশিপের কোয়ার্টার-ফাইনালে পৌঁছেছিলেন, যেখানে পূর্ণ সময় শেষে তার দল জার্মানি অনূর্ধ্ব-১৭ দলের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।
সার্বজনিন ডকুমেন্টেশন পদ্ধতি (ফ্রান্স)

সার্বজনিন ডকুমেন্টেশন পদ্ধতি ( ইংরেজিঃ The système universitaire de documentation or SUDOC) হল ফ্রান্সের বিশ্ববিদ্যালয় ও উচ্চশিক্ষা প্রতিষ্ঠান গুলোর আওতাধীন সকল দস্তাবেজ সনাক্তকরণ, অনুসরণ করা ও পরিচালনা করার একটি পদ্ধতি।
এই পদ্ধতিটিতে প্রায় ১৩ মিলিয়ন রেফারেন্স রয়েছে। শিক্ষার্থী ও গবেষকদের প্রায় ৩৪০০ এরও বেশি ডকুমেন্টেশন সেন্টারে গ্রন্থাগার ও অবস্থান সম্পর্কিত তথ্য অনুসন্ধান করার অনুমতি দেয়।
এটি (এবিইএস) দ্বারা রক্ষণাবেক্ষণ করা হয়।.
বাব আল-সাগির

বাব আল-সাগির ( , "ছোট গেট"), যাকে "গরিস্তান-ই-গারিবানও বলা হয়", দামেস্কের পুরাতন শহরের সাতটি গেটের একটি এবং সিরিয়ার দামেস্কের আধুনিক শহরটির রাস্তাকে বোঝায়। এর রাস্তার দুপাশে অনেক "কবর" ( , কবর ) রয়েছে। এবং উমাইয়া মসজিদের দক্ষিণ-পশ্চিমে ডিমশাক আশেপাশে অবস্থিত।
"বাব" ( , গেট) প্রাথমিকভাবে আরামানেস দ্বারা নির্মিত হয়েছিল, তারপর এটি সেলিউসিড যুগে জিউসের জন্য উৎসর্গ করা হয়েছিল। রোমান যুগে, গেট জুপিটার উৎসর্গ করা হয়। সিরিয়ার মধ্যযুগীয় আলিদ মন্দিরের নথি এবং বিশ্লেষণ করা একটি বইয়ে স্টেফানি মুল্ডার উল্লেখ করেছেন যে "বাব আল-সাগির কবরস্থানে সমাধি [সুকাইনা বিনতে আল-হুসাইনের প্রতি নিবেদিত] দ্বাদশ শতাব্দীর শেষ দিক থেকে মধ্যযুগীয় আরবি উৎসে ধারাবাহিকভাবে উল্লেখ করা হয়েছে, এবং এর অবস্থান, মূল কাঠামো, উন্নয়নের পর্যায় এবং বিভিন্ন পৃষ্ঠপোষক সম্পর্কিত পাঠ্য ভিত্তিক আবিষ্কার, সমৃদ্ধ স্থাপত্য প্রমাণ নথিভুক্ত করা হয়েছে।
"মাকবারা আল-বাব আস-সাগির" ( ) প্রাচীন "মাকবারা" (, কবরস্থান ) যা দ্বার সংলগ্ন এবং মুসলমানদের জন্য উল্লেখযোগ্য ধর্মীয় গুরুত্বের একটি সাইট।
শৈলেশ দে

শৈলেশ দে (১৯১৬ ― ২১ নভেম্বর, ২০০০) একজন বাঙালি লেখক ও বাংলা তথা ভারতের স্বাধীনতা সংগ্রামের অন্যতম ইতিহাস রচয়িতা।
শৈলেশ দে অধুনা বাংলাদেশের ফরিদপুর জেলায় জন্মগ্রহণ করেন। ঢাকা বেতার কেন্দ্রের সংগীত শিল্পী রূপে আত্মপ্রকাশ তার। ঢাকায় থাকাকালীন মিটফোর্ড স্কুলে টেনিস খেলারত বিপ্লবী বিনয় বসুকে ছোটবেলায় দেখেন তিনি। তার সাথে ছোটবেলায় আলাপ হয় বিনয় বসুর। তার বন্ধু ছিলেন অভিনেতা ভানু বন্দ্যোপাধ্যায়। দেশ বিভাগের পরে কলকাতায় আসেন তিনি। ছোটখাটো অনেক কাজ, ব্যবসা, দোকানদারীও করেছেন জীবনযাপনের জন্য।
বহুরূপী ছদ্মনামে শৈলেশ দে লিখেছেন সামাজিক নাটক, গল্প, উপন্যাস, রম্যরচনা। আকাশবাণী কলকাতাতে নিয়মিত ভাটিয়ালী ও পল্লিগীতির অনুষ্ঠান করেছেন তিনি। বাংলা ছাড়া ভারতের অন্যান্য ভাষায় তার রচিত কাহিনী মঞ্চে ও যাত্রায় পরিবেশিত হয়। পাশাপাশি ভারতের স্বাধীনতা সংগ্রামের ইতিহাস নিয়ে তার লেখনী ও সম্পাদনা চিরস্মরণীয়। কখনো কোন রাজনৈতিক কর্মকাণ্ডের সাথে জড়িত ছিলেন না কিন্তু বহু বিপ্লবীর সাথে ব্যক্তিগত যোগাযোগ ও সুসম্পর্ক ছিল। বিপ্লবী ও সুলেখক ভূপেন্দ্র কিশোর রক্ষিতরায়ের সংস্পর্শে এসে বিপ্লবী ইতিহাস নিয়ে লেখালিখির শুরু। ১৯৬৫ সালে "রক্ত দিয়ে গড়া" বইটির মাধ্যমে। তার সাথে কাজী নজরুল ইসলামের যোগাযোগ ছিল। নজরুলের চিকিৎসার ভার নিয়েছিলেন লেখক শৈলেশ। তার রচিত বৃহৎ গ্রন্থ "আমি সুভাষ বলছি" নেতাজীর প্রামাণ্য জীবনী হিসাবে আজো সমাদৃত। যা হিন্দি ও উড়িয়া ভাষাতেও অনূদিত হয়েছে। উত্তমকুমার অভিনীত তিন অধ্যায় ও মৃণাল সেন পরিচালিত কানামাছি (১৯৬১) ও মোহনবাগানের মেয়ে চলচ্চিত্র তার রচিত কাহিনী অবলম্বনে নির্মিত হয়। তার রচিত জনপ্রিয় নাটক জয় "মা কালী বোর্ডিং" অবলম্বনে নির্মিত সিনেমা জিও পাগলা। তাঁর স্ত্রী পারুল দে রেডিওতে নাটকের শিল্পী ছিলেন।